**РАЙОННА ИЗБИРАТЕЛНА КОМИСИЯ ЯМБОЛ**

**ПРОТОКОЛ**

**№ 17**

**На 11 март 2017 г. се проведе заседание на Районна избирателна комисия в Тридесет и първи изборен район - Ямболски при следния**

**Д н е в е н р е д:**

1. Проект на решение за формиране на ПСИК на територията на община Стралджа.

*докладчик: Димитър Събев*

2. Промяна в състав на СИК на територията на община Ямбол.

*докладчик: Златка Делчева*

3. Промяна в състав на СИК на територията на община Тунджа.

*докладчик: Златка Делчева*

4. Доклад по входяща поща.

5. Разни.

**ПРИСЪСТВАХА**: Екатерина Янева, Мариана Гърдева, Лора Каламерова, Димитър Събев, Драгомир Димитров, Христо Колев, Мима Атанасова, Елена Иванова, Георги Бодуров и Златка Делчева.

**ОТСЪСТВАХА**: Весела Караманова, Ани Канева и Кети Котева

Заседанието бе открито в 12.30ч. и председателствано от г-жа Екатерина Янева - председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 10 членове на комисията. Колеги, имаме кворум за провеждане на заседанието, поради и което откривам същото. За поименно отчитане на гласовете определям Христо Колев. На вашето внимание предлагам следният проект за дневен ред: точка първа - проект на решение относно формиране на 1(един) брой подвижна секция на територията на община Стралджа, определяне на единна номерация и определяне броя на членовете на секцията; точка втора – промяна в състав на СИК на територията на община Ямбол; точка трета -промяна в състав на СИК на територията на община Тунджа; точка четвърта - доклад по входяща поща; точка пета - разни.

Предложения и допълнения към докладвания проект за дневен ред има ли? Тъй като невиждам да има колега заявил да вземе думата в тази насока, който е съгласен с предложения дневен ред, моля да гласува.

**ХРИСТО КОЛЕВ:** В зала 10 членове.Гласували **За** – 10 членове: Екатерина Янева, Мариана Гърдева, Лора Каламерова, Димитър Събев, Драгомир Димитров, Христо Колев, Мима Атанасова, Елена Иванова, Георги Бодуров и Златка Делчева.

**Против**– няма.

**ПРЕДСЕДАТЕЛЯТ ЕКАТЕРИНА ЯНЕВА**: Дневният ред се приема. Колеги, преминаваме към разглеждането на точка първа от дневния ред - проект на решение за формиране на ПСИК на територията на община Стралджа. Колега, Събев, можете да представите проект на решение, който ще обсъдим след като изслушаме. Заповядайте, Събев.

**ДИМИТЪР СЪБЕВ:** Колеги, зачитам ви проекта на решение:

В районна избирателна комисия в Тридесет и първи изборен район-Ямболски е депозирано уведомление от кмета на Община Стралджа, заведено под №78/11.03.2017г. от 10.21ч. във входящия регистър на РИК-Ямбол, с което ни информира за броя на избирателите подали заявление за гласуване с подвижна избирателна кутия, а именно 20 броя. Към посоченото уведомление е представена и Заповед № З-136/11.03.2017г. на Кмета на Община Стралджа, с която е  образувана избирателна секция за гласуване с подвижна избирателна кутия на територията на Община Стралджа, заведена под №79/11.03.2017г. от 10.22 часа във входящия регистър на РИК-Ямбол.

На основание чл.72, ал.1, т.6, чл.37, чл.90, ал.1 и чл.8, ал.8 от Изборния кодекс, във връзка с Решение № 4184-НС/01.02.2017г.на ЦИК, Районната избирателна комисия в Тридесет и първи изборен район-Ямболски

**РЕШИ:**

1. Определя 1 (един) брой избирателна секция за гласуване с подвижна избирателна кутия на територията на **Община Стралджа** при произвеждането на избори за народни представители на 26 март2017г.;

2. Формира и утвърждава единният номер на избирателна секция за гласуване с подвижна избирателна кутия на територията на **Община Стралджа**, както следва:

|  |  |  |
| --- | --- | --- |
| Секция №  | Населеномясто | Адрес |
| 312200030  | гр.Стралджа | ул. "Георги Станчев" № 2б - сградата на ЦОП |

3.Определя числен състав на ПСИК от **5 члена**.

Решението подлежи на оспорване пред ЦИК, чрез РИК в тридневен срок от обявяването му по реда на чл.73 от ИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, чухте проекта за решение, относно формирането на ПСИК на територията на община Стралджа. Мнения, коментари, допълнения по проекта имате ли? Не виждам заявяване на някой от вас да вземе думата, поради и което, който е съгласен, моля да гласува.

**ХРИСТО КОЛЕВ:** В зала 10 членове. Гласували **За** – 10 членове: Екатерина Янева, Мариана Гърдева, Лора Каламерова, Димитър Събев, Драгомир Димитров, Христо Колев, Мима Атанасова, Елена Иванова, Георги Бодуров и Златка Делчева.

**Против**– няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с № 57-НС/11.03.2017г.

**ПРЕДСЕДАТЕЛЯТ ЕКАТЕРИНА ЯНЕВА:** Преминаваме към разглеждането на точка втора – проект на решение относно промяна в състав на СИК на територията на община Ямбол. Докладчик по проекта на решение Златка Делчева. Давам думата на Златка Делчева.

**ЗЛАТКА ДЕЛЧЕВА:**Колеги, зачитам ви проекта на решение:

Постъпило е искане от Делчо Жеков Делчев – упълномощен представител на Коалиция от политически партии „Реформаторски блок“, заведено под №77 от 10.03.2017г. във входящия регистър на РИК - Ямбол, с което се иска промяна в състава на СИК на територията на община Ямбол. Към искането е приложено пълномощно на заявителя и 1 брой удостоверение за назначаване на лице за член на СИК, чиято смяна се иска.

На основание чл.72, ал.1, т. 4 и т.5 от Изборния кодекс и Решение № 4182-НС от 01.02.2017г.на ЦИК, Районна избирателна комисия в Тридесет и първи изборен район - Ямболски

**Р Е Ш И:**

1. ОСВОБОЖДАВА в:

СИК №312600072 Тодорка Панайотова Стойчева, с ЕГН……………….. – член и анулира издаденото удостоверение.

2. НАЗНАЧАВА в:

СИК №312600072 Елена Славова Димитрова, с ЕГН ………………..- член и издава удостоверение.

Решението подлежи на оспорване пред ЦИК, чрез РИК в тридневен срок от обявяването му по реда на чл.73 от ИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, чухте проект на решение за промяна в състава на СИК на територията на община Ямбол. Мнения, коментари, допълнения по проекта имате ли? Не виждам заявяване на някой от вас да вземе думата, поради и което, който е съгласен, моля да гласува.

**ХРИСТО КОЛЕВ:** В зала 10 членове. Гласували **За** – 10 членове: Екатерина Янева, Мариана Гърдева, Лора Каламерова, Димитър Събев, Драгомир Димитров, Христо Колев, Мима Атанасова, Елена Иванова, Георги Бодуров и Златка Делчева.

**Против**– няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с № 58-НС/11.03.2017г.

**ПРЕДСЕДАТЕЛЯТ ЕКАТЕРИНА ЯНЕВА:** Преминаваме към разглеждането на точка трета –промяна в състав на СИК на територията на община Тунджа. Колегата Златка Делчева ще ни запознае с проекта на решение. Давам думата на Златка Делчева.

**ЗЛАТКА ДЕЛЧЕВА:** Колеги, зачитам ви проекта на решение:

Колеги, постъпило е искане от Делчо Жеков Делчев – упълномощен представител на Коалиция от политически партии „Реформаторски блок“, заведено под №77 от 10.03.2017г. във входящия регистър на РИК - Ямбол, с което се иска промяна в състава на СИК на територията на община Тунджа. Към искането е приложено пълномощно на заявителя и 1 брой удостоверение за назначаване на лице за член на СИК, чиято смяна се иска.

На основание чл.72, ал.1, т. 4 и т.5 от Изборния кодекс и Решение № 4182-НС от 01.02.2017г.на ЦИК, Районна избирателна комисия в Тридесет и първи изборен район - Ямболски

**Р Е Ш И:**

1. ОСВОБОЖДАВА в:

СИК №312500046 Красимира Веселинова Пехливанова, с ЕГН ……………… – секретар и анулира издаденото удостоверение.

2. НАЗНАЧАВА в:

СИК №312500046 Мария Петрова Панева, с ЕГН …………….- секретар и издава удостоверение.

Решението подлежи на оспорване пред ЦИК, чрез РИК в тридневен срок от обявяването му по реда на чл. 73 от ИК.

Кети Котева влиза в зала в 12.35 ч.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, чухте заявлението за промяна в състава на СИК на територията на община Тунджа. Мнения, коментари, допълнения по проекта имате ли? Не виждам заявяване на някой от вас да вземе думата, поради и което, който е съгласен, моля да гласува.

**ХРИСТО КОЛЕВ:** В зала 11 членове. Гласували **За** – 11 членове: Екатерина Янева, Мариана Гърдева, Лора Каламерова, Димитър Събев, Драгомир Димитров, Христо Колев, Мима Атанасова, Елена Иванова, Георги Бодуров, Кети Котева и Златка Делчева.

**Против**– няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с № 59-НС/11.03.2017г.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, преминаваме към следваща точка от дневният ред - доклад по входяща поща, давам думата на дежурните.

**ЕЛЕНА ИВАНОВА**: Постъпило е единствено писмото от община Стралджа, ведно с представена Заповед, издадена от кмета, за образуване на подвижна избирателна секция на територията общината.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, преминаваме към точка пета от дневния ред – разни.

**ГЕОРГИ БОДУРОВ**: Колеги, днес разгледах Решение №4487-НС/ 10.03.2017г. на ЦИК, относно изключване на заснемащи устройства в изборните помещения при произвеждане на изборите за народни представители на 26 март 2017 г. Какво според вас се има предвид със същото. Може да се заснема или не може да се заснема изборния процес?

**ПРЕДСЕДАТЕЛЯТ ЕКАТЕРИНА ЯНЕВА:** Колега, считам че Решението на ЦИК касае помещенията с позиционирани секции в стаите по училищата, в които, както знаете има инсталирани камери. Това има предвид Решение №4487-НС/ 10.03.2017г на ЦИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, закривам днешното заседание. Обявявам следващо за 13.03.2017г. от 16.30ч.

Заседанието е закрито в 12.45ч.

ПРЕДСЕДАТЕЛ:

 Екатерина Янева

СЕКРЕТАР:

Лора Каламерова